|  |  |  |
| --- | --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Тел.: +381 21 487 4427, Факс: +38121557074  Psounz@vojvodinа.gov.rs | |
|  | ЧИСЛО: 128-111-112/03.03.2023 | ДАТУМ: 18.10.2023. року |

На основи члена 102. Закона о занятих у автономних покраїнох и єдинкох локалней самоуправи («Службени глашнїк РС» число: 21/16, 113/17, 113/17 – други закон, 95/18 и 114/21) и члена  11. Уредби о запровадзованю интерного и явного конкурсу за пополньованє роботних местох у автономних покраїнох и єдинкох локалней самоуправи («Службени глашнїк РС», число 95/16 и 12/22), оглашує ше

**ЯВНИ КОНКУРС ЗА ПОПОЛНЬОВАНЄ ОКОНЧОВАТЕЛЬНОГО РОБОТНОГО МЕСТА У ПОКРАЇНСКИМ СЕКРЕТАРИЯТУ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ – НАЦИОНАЛНИ ЗАЄДНЇЦИ**

**I Орґан у хторим ше пополнює роботне место:**

Покраїнски секретарият за образованє, предписаня, управу и национални меншини – национални заєднїци

**II Роботне место хторе ше пополнює: совитнїк за общи роботи 1 окончователь, на нєодредзени час**

**Опис роботох:**

Окончує зложени административно-технїчни роботи и роботи одношеньох зоз явносцу за потреби покраїнского секретарияту, роботи хтори ше одноша на медзисобну координацию роботи нукашнїх орґанизацийних єдинкох Секретарияту, роботи хтори ше одноша на координацию роботох зоз националнима совитами националних меншинох у обласци витворйованя права на образованє на язикох меншинских националних заєднїцох, пририхтує вимоги за одобраванє службеней драги до иножемства, евидентує их и стара ше же би тоти материяли були комплетовани, окончує роботи хтори ше одноша на: писанє предлогу сообщеньох и наяви подїйох и активносцох, присуство на подїйох на хторих Секретарият бере учасц и писанє звитох зоз тих подїйох, провадзенє медийного зявйованя Секретарияту у медийох и по потреби участвованє у виробку бешеди покраїнского секретара и других особох зоз Секретарияту хтори маю явни наступи, провадзи предписаня зоз обласци защити податкох о особносци и прави предлоги информацийох од явней значносци.

Условия: високе образованє хторе здобуте у обласци дружтвено-гуманистичних наукох на основних академских студийох у обсягу з наменєй 240 ЕСПБ бодами, мастер академских студийох, мастер фаховних студийох, специялистичних академских студийох, специялистичних фаховних студийох, односно на основних студийох цо тирваю найменєй штири роки або специялистичних студийох на факултету, найменєй три роки роботного искуства у фаху и основни уровень оспособеносци за роботу на рахаункару,знанє язика националней меншини – националней заєднїци хтори ше службено хаснує у роботи орґанох Покраїни, положени державни фахови испит, як и потребни компетенциї за окончованє роботох.

**Общи условия за роботу у орґанох Автономней покраїни Войводини:** же учашнїк на явним конкурсу полнолїтни державян Републики Сербиї; же ма предписане образованє, же є нє правомоцно осудзовани на безусловну кару гарешта у тирваню найменєй шейсцох мешацох и же му скорей нє преставало роботне одношенє у державним орґану, односно орґану автономней покраїни и єдинки локалней самоуправи, пре чежше потупенє длужносци з роботного одношеня, же виполнює инши условия одредзени зоз законом, другим предписаньом и актом о систематизациї роботних местох.

**III Вибор кандидата ше снує на фаховей оспособеносци, знаню и схопносцох, односно преверйованю общих и окремних функционалних компетенцийох. Виборни поступок ше запровадзує з преверйованьом у писаней форми и усним преверйованьом и розгварку зоз кандидатами**.

У виборним поступку ше будзе преверйовац тоти компетенциї:

1. Общи функционални компетенциї:

- орґанизацию и роботу орґанох автономней покраїни – превери ше прейґ тесту (у писаней форми)

- диґиталну писменосц – превери ше з ришованьом задаткох (практичну роботу на рахункаре)

- дїловну комуникацию – превери ше прейґ тесту (у писаней форми)

**Надпомнуце:**

При преверйованю общей функционалней компетенциї «Диґитална писменосц» конкурсна комисия може принєсц одлуку же би ше при кандидатови, и попри доручених доказох, преверело диґиталну писменосц, кед з увидом до дорученого доказу нє мож у подполносци оценїц чи знанє яке вон ма у тей схопносци на уровню яки нєобходни за окончованє роботох на роботним месце, о чим кандидати буду информовани.

1. Окремни функционални компетенциї

2-а) за обласц роботи:

- Административно-технїчни роботи ((1) канцеларийне дїлованє; 2) методе и технїки призберованя податкох пре дальши обробок; 3) технїки евидентованя и ажурованя податкох у релевантних базох податкох; 4) технїки пририхтованя материялу пре дальше указованє и хаснованє; 5) методи водзеня интерних и доставних кнїжкох и

- Роботи одношеня з явносцу (1) управянє з одношенями з явносцу; 2) одношеня з медиями; 3) защита податкох о особносци; 4) методолоґия и алати за призберованє и анализу податкох; 5) медийна писменосц), ше превери з єдну симулацию у писаней форми.

2-б) за одредзене роботне место:

- плански документи, предписаня и акти з компетенциї и орґанизациї орґанох: Статут Автономней покраїни Войводини, Покраїнска скупштинска одлука о покраїнскей управи, Закон о утвердзованю компетенцийох Автономней покраїни Войводини и

- релевантни предписаня з дїлокругу роботного места: Закон о защити податкох о особносци, Закон о шлєбодним приступу информацийом од значносци, Закон о явним информованю и медийох, Уредба о канцеларийним дїлованю орґанох державней управи – ше превери зоз єдну симулацию у писаней форми.

2-в) язик националней меншини – националней заєднїци хтори ше службено хаснує у роботи орґанох Покраїни – ше превери зоз тестом знаня.

**Надпомнуце:**

При преверйованю окремней функционалней компетенциї за одредзене роботне место «язик националней меншини», Конкурсна комисия може принєсц одлуку же би ше при кандидатови, и попри доручених доказох, преверело знанє язика националней меншини – националней заєднїци кед з увидом до дорученого доказу нє мож у подполносци оценїц чи знанє язика яке вон ма на уровню яки нєобходни за окончованє роботох на роботним о чим кандидатох будзе информовани

**IV Место роботи:** Нови Сад, Булевар Михайла Пупина 16.  
  
**V Термин за подношенє прияви на явни конкурс:** Термин за подношенє приявох 15 днї и почина чечиц 20.10.2023. року, а виходзи 3.11.2023. року.   
  
**VI Особа хтора задлужена давац информациї:** Цетинка Свитлица, телефон: 021/487-4420.

**VII Датум оглашованя:** 19.10.2023. године.

**VIII Aдреса на хтору ше подноши прияву: Покраїнски секретарият за образованє, предписаня, управу и национални меншини – национални заєднїци, з назначеньом «За явни конкурс за пополньованє роботного места совитнїк за общи роботи – 1 окончователь».**

**IX Докази яки ше приклада ґу прияви на явни конкурс:**

1. Подписану прияву зоз адресу биваня, контакт телефон, e-mail адресу и подписану вияву у хторей ше учашнїк на явним конкурсу опредзелює чи сам обезпечи докази о фактох о хторих ше водзи службену евиденцию чи то орґан зроби место нього и зоз наводзеньом хтори язик националней меншини – националней заєднїци позна кандидат;

2. биоґрафию з наводами о потерашнїм роботним искустве;

3. ориґинал або оверену фотокопию увереня о державянстве;

4. оверену фотокопию особней леґитимациї, односно вивод з електронского читача биометрийней особней леґитимациї;

5. ориґинал або оверену фотокопию увереня МУП-а же кандидат нє осудзовани на безусловну кару гарешту на найменєй шейсц мешаци, нє старше як 6 мешаци по оглашованю явного конкурсу;

6. ориґинал або оверену фотокопию дипломи з яку ше потвердзує фахову приготовку;

7. ориґинал або оверену фотокопию доказох о найменєй трох рокох роботного искуства у фаху (потвердзеня, ришеня, контракти и други акти з яких мож утвердзиц на яких роботох, зоз яку фахову приготовку и у яким периодзе здобуте роботне искуство;

8. подписану вияву (формулар 3) же кандидатови нє престало роботне одношенє у державним орґану, односно орґану автономней покраїни и єдинки локалней самоуправи, пре чежше потупенє длужносци зоз роботного одношеня;

9. ориґинал або оверену фотокопию доказу о познаваню роботи на рахункаре (важаци сертификат, потвердзенє або други одвитуюци доказ о познаваню роботи на рахункаре);

10. ориґинал або оверену фотокопию увереня о положеним державним фаховим испиту.

11. доказ о познаваню язика националней меншини – националней заєднїци яки ше службено хаснує у роботи орґанох Покраїни (контракт, ришенє, потвердзенє або други одвитуюци доказ).

**Надпомнуце:**

У поглядзе доказох под шорним числом 9. и 11, комисия може принєсц одлуку же би ше при кандидатови, и попри доручених доказох, преверело диґиталну писменосц и познаванє язика кед з увидом до дорученого доказу нє мож у подполносци оценїц чи знанє яке вон ма у тей схопносци на уровню яки нєобходни за окончованє роботох на роботним месце, о чим кандидати буду информовани.

У складзе зоз Законом о занятих у автономних покраїнох и єдинкох локалней самоуправи, пробна робота обовязна за шицки особи хтори нє засновали роботне одношенє у орґану автономней покраїни, єдинки локалней самоуправи, або державним орґану. Пробна робота за роботне одношенє хторе ше снує на нєодредзени час, тирва шейсц мешаци. Службенїк на пробней роботи хтори роботне одношенє засновал на нєодредзени час, поклада державни фахови испит по законченю пробней роботи, у процивним му престава роботне одношенє. Службенїк, хтори у роботним одношеню на нєодредзени час длужен мац положени державни фахови испит. Службенїк хторому пробна робота нє обовязна у складзе зоз законом, як анї службенїк хтори засновал роботне одношенє на нєодредзени час, а хтори нє ма положени державни фахови испит, поклада державни фахови испит у чаше шейсцох мешацох по снованю роботного одношеня.

Зоз одредбу члена 9. пасус 3. и 4. и 103. Закона о общим управним поступку («Службени глашнїк РС», число 18/16 и 95/18 – автентичне толмаченє) предписане же, медзи иншим, орґани маю обовязку по службеней длужносци, кед тото нєобходне за одлучованє, у складзе зоз законскима терминами, безплатно черац, окончовац увид, обрабяц и обезпечовац особни податки о фактох хтори облапени у службених евиденцийох, окрем кед странка катеґорично вияви же податки обезпечи сама.

Докази яки ше приклада ґу прияви на тот конкурс, а о хторих ше водзи службену евиденцию то уверенє о державянстве, уверенє МУП же кандидат нє осудзовани на безусловну кару гарешту у тирваню найменєй шейсц мешаци, уверенє о положеним державним фаховим испиту .

Учашнїк на явним конкурсу ше може вияшнїц о тим чи орґан по службеней длужносци ма обезпечиц предходно наведзени докази од орґану цо є компетентни за водзенє службеней евиденциї чи наведзени доказ обезпечи сам у предписаним термину.

Кед ше учашнїк на конкурсу опредзелї же би **орґан обезпечел по службеней длужносци** наведзени доказ, вон ше длужен *у прияви на явни конкурс о тим окреме вияшнїц у писаней форми и подписац вияву хтора состойна часц явного конкурса – (формулар 1) Виява о даваню согласносци за хаснованє особних податкох з цильом призберованя податкох о наведзеним доказу*.

Кед ше учашнїк на явним конкурсу опредзелї же **сам обезпечи наведзени доказ**, длужен ше у *прияви на явни конкурс о тим окреме вияшнїц у писаней форми и подписац вияву хтора состойна часц явного конкурсу – (формулар 2)*

**X Место, дзень и годзина преверйованя оспособеносци, знаня и схопносцох кандидатох у виборним поступку:**  
Зоз кандидатами чийо прияви благочасово, допущени, разумлїви, подполни и ґу хторим приложени шицки потребни докази и хтори виполнюю условия за оглашене роботне место ше окончи преверйованє фаховей оспособеносци, знаня и схопносцох, а насампредз знаня и схопносцох хтори за тото роботне место утвердзени у рамикох окремних функционалних компетенцийох у просторийох Покраїнского секретарияту за образованє, предписаня, управу и национални меншини – национални заєднїци, Нови Сад, Булевар Михайла Пупина 16. Преверйованє у писаней форми и усне преверйованє ше окончи починаюци од 10.11.2023. року, о чим учашнїки конкурса буду информовани на телефон, на числа телефонох хтори доручели у своїх приявох або прейґ мейла на е-mail адреси.

**Надпомнуца:**  
Нєблагочасово, нєдошлєбодзени, нєрозумлїви або нєподполни прияви и прияви ґу хторим нє приложени шицки потребни докази (як цо то наведзене у тексту явного конкурса) у ориґиналу або фотокопиї хтори оверел компетентни орґан за оверйованє преписох, ше одруци зоз ришеньом Конкурсней комисиї.  
Явни конкурс запровадзує Конкурсна комисия хтору з ришеньом формовал покраїнски секретар.

Тот явни конкурс ше обяви на огласней табли и интернет-презентациї Секретарияту и интернет-презентациї Служби за управянє з людскима ресурсами, а у дньових новинох «Ало» ше обяви информацию о явним конкурсу.

Покраїнски секретар,

Жолт Сакалаш

**ФОРМУЛАР 1**

На основи члена 13. Закона о защити податкох о особи («Службени глашнїк РС», число 97/08, 104/09 – др. закон, 68/12 – одлука УС и 107/12)1, а пре участвованє на явним конкурсу за пополньованє окончовательного роботного места **совитнїк за общи роботи** у Покраїнским секретарияту за образованє, предписаня, управу и национални меншини – национални заєднїци, давам тоту

**В И Я В У**

Согласни/Согласна сом же би ше мойо ЄМЧГ, хасновало лєм зоз цильом призберованя податкох хтори ше одноша на **(заокружиц)**:

1. Доказ о державянстве
2. Доказ же кандидат нє осудзовани на безусловну кару гарешту од найменєй шейсц мешаци
3. Уверенє о положеним державним фаховим испиту

................................... .........................................................

**(ЄМЧГ давателя вияви) (Мено и презвиско давателя вияви)**

........................................ ........................................................

(место и датум) (подпис давателя вияви)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Согласно одредби члена 13. Закона о защити податкох о особи («Службени глашнїк РС», число 97/08, 104/09 – др. закон, 68/12 – одлука УС и 107/12), орґан власци обрабя податки без согласносци особи, кед обробок нєобходни пре окончованє роботох зоз своєй компетенциї хтори одредзени зоз Законом зоз цильом витворйованя интересох националней або явней безпечносци, одбрани жеми, зопераня, пренаходзеня, вишлїдзованя и гонєня за виновни дїла економских, односно финансийних интересох держави, защити здравя и моралу, защити правох и шлєбодох и другого явного интереса, а у других случайох на основи согласносци особи у писаней форми.

**ФОРМУЛАР 2**

На основи члeна 103. пасус 3. Закона о общим управним поступку («Службени глашнїк РС», число 18/16 и 95/18 – автентичне толмаченє)1, а пре участвованє на явним конкурсу за пополньованє окончовательного роботного места **совитнїк за общи роботи** у Покраїнским секретарияту за образованє, предписаня, управу и национални меншини – национални заєднїци, давам тоту

**В И Я В У**

**Виявюєм же сам/сама за потреби поступку обезпечим** и доручим, по виходзенє термину за подношенє приявох на конкурс, доказ **(заокружиц)**:

1. Доказ о державянстве
2. Доказ же кандидат нє осудзовани на безусловну кару гарешту од найменєй шейсц мешаци
3. Уверенє о положеним державним фаховим испиту

................................... .........................................................

**(ЄМЧГ давателя вияви) (Мено и презвиско давателя вияви)**

........................................ ........................................................

(место и датум) (подпис давателя вияви)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Согласно одредби члена 103. пасус 3. Закона о общим управним поступку («Службени глашнїк РС», число 18/16 и 95/18 – автентичне толмаченє), у поступку яки ше порушує на вимаганє странки орґан може окончовац увид, обезпечовац и обрабяц особни податки о фактох о яких ше водзи службену евиденцию кед то нєобходне за одлучованє, окрем кед странка окреме вияви же тоти податки обезпечи сама. Кед странка у термину нє поднєше особни податки яки нєобходни за одлучованє орґана, вимаганє за порушованє поступку ше будзе тримац як нєшорове.

**ФОРМУЛАР 3**

Я, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (мено и презвиско кандидата) под виновну и материялну одвичательносцу давам

В И Я В У

же ми нє преставало роботне одношенє у державним орґану, односно орґану автономней покраїни и єдинки локалней самоуправи, пре чежше потупенє длужносци з роботного одношеня, а пре прияву на явни конкурс за **совитнїка за общи роботи** хтори розписал Покраїнски секретарият за образованю, предписанє, управу и национални меншини – национални заєднїци.

........................................ ........................................................

(место и датум) (подпис давателя вияви)